De Suïssa estant: d’agost 2010 Estadisticas Gratis
Publicat per Ramon Boixet a dimarts, d’agost 10, 2010 Cap comentari:
Com si es tractés d’un assumpte cinegètic, s’ha obert la veda per la caça del vot ara que els caçadors (els polítics) ja han ensumat la proximitat de la presa (el votant).
No per sabut és menys incòmode escoltar o llegir certes declaracions polítiques que només tenen com a finalitat la d’engalipar la gent per tal de portar el vot a la seva cleda.
Ara descobrim sentiments tendents a l’independentisme a polítics fins fa poc muts sobre el tema. D’altres proposen solucions federalistes (Montilla ja s’hi ha apuntat) per tal de no sortir d’una Espanya amb la que cada vegada és més difícil compartir projectes.
D’altres, desorientats i sense retrobar els principis presents en les seves sigles, intentaran que s’oblidin les seves febleses atacant les dels altres, en un joc repetit des que el món és món.
I el ciutadà, que amb el temps s’ha format una imatge de la Catalunya futura, intentarà esbrinar dins de tot l’allau de promeses i bons propòsits, quins són els que més s’adiuen o s’acosten a la seva convicció.
No és feina fàcil i al final tothom es veurà les cares davant de l’urna amb la papereta a la ma. Ara per ara, convé escoltar a tots els polítics, i com a taula, menjar poc i pair bé. Tot menys fer-se el desentès.
Publicat per Ramon Boixet a dissabte, d’agost 07, 2010 Cap comentari:
Evidentment, la pregunta és retòrica i provocadora. Que molts, propers a una majoria, volen la sobirania per Catalunya sembla a hores d’ara bastant clar de manera que ha arribat el moment que els polítics han de presentar l’estructura d’una Catalunya sobirana per tal que tothom sàpiga on anem.
Fem política ficció: Catalunya arriba a la independència i es converteix en un estat sobirà amb una sol•licitud pendent d’entrada a l'UE i a l'Euro. Com està estructurat aquest Estat? República Parlamentària, República Presidencial, República Federal o Confederal?.
Crec que pot ser interessant d’obrir un debat entre els politòlegs i els polítics per tal de trobar la millor estructura per una Catalunya independent, estructurada segons les condicions socials, històriques, geogràfiques i econòmiques.
S’ha de dividir Catalunya en comarques, en vegueries o deixar les quatre províncies actuals?. Pot tenir futur una estructura federalista dins de Catalunya?.
Ara que la política activa ha aparentment parat per vacances, ens podem començar a posar aquestes qüestions sense pressa, però amb seriositat. Com més coneguem les possibilitats futures, més podrem esforçar-nos a arribar-hi.
Publicat per Ramon Boixet a dimecres, d’agost 04, 2010 Cap comentari:
Publicat per Ramon Boixet a dilluns, d’agost 02, 2010 Cap comentari: